Pobrežník sivý (Calidris temminckii)

Pobrežník sivý je aj starší názov pobrežníka hrdzavého, pozri pobrežník hrdzavý.

Pobrežník sivý alebo pobrežník Temminckov (Calidris temminckii) druh vtáka z čeľade slukovité (Scolopacidae). Obýva najmä tundru a z časti i boreálne pásmo celej palearktickej oblasti. Na zimu odlieta do Afriky. Migruje hlavne pozdĺž pobrežia a z časti aj vnútrozemím. Na Slovensku bol zistený počas migrácie v 7,90 % mapovacích kvadrátov. Podľa Medzinárodnej únie na ochranu prírody a prírodných zdrojov pobrežník sivý patrí medzi najmenej ohrozené druhy, trend celkovej populácie nie je známy, ťažko sa hodnotí, pretože nie je jednoznačný názor na rozsah ohrozujúcich faktorov. Európska populácia je stabilná.

 Ochrana 
Je zákonom chránený, spoločenská hodnota je 230 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

 Galéria 

 Referencie 

 Iné projekty 

 Externé odkazy 



Kategória:Slukovité
Kategória:Najmenej ohrozené druhy
Kategória:Vtáky na Slovensku